wickkiey/tamil-wikipedia-markdown huggingface dataset:
# விக்கிப்பீடியா:எழுத்துப் பெயர்ப்பு முறைகள்

தமிழ் மொழியில் உள்ள எழுத்துப் பெயர்ப்பு முறைமைகளைத் திரட்டி தமிழ் விக்கிபீடியாவில் எழுத்துப் பெயர்ப்பு முறைகளை சீர்தரத்துக்குள் கொண்டுவருவது இத்திட்டத்தின் நோக்கமாகும். பிற மொழிச் சொற்களை எழுத்துப்பெயர்த்தல் தொடர்பாக மையப்படுத்திய கலந்துரையாடலை ஏற்படுத்துவதும் இதன் முக்கிய நோக்கங்களாகும். இங்கு எட்டப்படும் முடிவுகள் விக்கிபீடியாவீன் கட்டுரைகளில் காணப்படும் எழுத்துப் பெயர்ப்பு தொடர்பான ஐயங்களை நீக்க உதவும். மேலும் இங்கு எடுக்கப்படும் முடிவுகள் விக்கிபீடியா கையேடாக வெளியிடப்படலாம். இது எழுத்துப் பெயர்ப்பு பற்றி விளக்கமற்ற விக்கிபீடியர்களுக்கு உதவியாக இருக்கும் எனக் கருதப்படுகிறது.  

## தேவை

எழுத்துப்பெயர்க்கும் போது பல விக்கிபீடியர் சிக்கல்களை எதிர் நோக்கி வருகின்றனர். ஒரு மையப்படுத்திய முறைமை இல்லாத காரணத்தால் பலவாறான முறைகளை கைக்கொள்ளப்பட்டு வருகின்றன. விக்கிப்பீடியாவில் எழுத்துப் பெயர்ப்பு தொடர்பான விதிமுறைகளை தொகுத்து எழுத்துப் பெயர்ப்பு பற்றிய பரிட்சயமற்ற விக்கிபீடியர்களுக்கு உதவியாக வழங்கப்படுதல் வேண்டும்.  

## இயலாமை

இத்திட்டத்தின் மூலம் எல்லா இடங்களிலும் முடிவுகள் எட்டப்படாமல் போகலாம். இங்கு எடுக்கப்படும் முடிவுகள் விக்கிபீடியாவுக்கு வெளியே உள்ளவற்றுக்கு சமாந்தரமாக இல்லாமல் இருக்கலாம்.  

## படிமுறை

பிரச்சினைகள் தோன்றும் போது இங்கு கலந்துரையாடி முடிவுகள் எடுக்கப்படும்.  

1. பிற மொழி பலுக்கலை அடையாளம் காணல்.
1. கிட்டிய தமிழ் பலுக்கலுக்கான எழுத்துப்பெயர்ப்பு பற்றிய உரையாடல்கள்.
1. முடியுமான இடங்களில் கடைசி முடிவை எடுத்தல்.
1. ஏற்கனவே உள்ள கட்டுரைகளிலும் இனிவரும் கட்டுரைகளிலும் முடிவை நடைமுறைப் படுத்தல்.
1. கையேடு ஒன்றை உருவாக்குதல்.

## ஆரயப்பட வேண்டியவை

### ph

### f

### ja,ji,ju,je....

### ha hi hu he....

## முடிவுகள்
# இலங்கை பிணைகள் பரிவர்த்தனை ஆணைக்குழு



**இலங்கை பிணைகள் பரிவர்த்தனை ஆணைக்குழு**(Securities and Exchange Commission of Sri lanka)(**SEC**) என்பது இலங்கையில் பிணைக்களுக்கான சந்தையை ஒழுங்குபடுத்தல்,பங்கு பரிவர்த்தனை,பங்குத் தரகர்,அலகு பொறுப்பாட்சி நிறுவனம் என்பவற்றுக்கு அனுமதியளித்தல், கட்டுப்படுத்தல், வழிநடத்தல்,முதலீட்டாளர் நலன் பேணல் போன்ற நோக்கிற்காக நிறுவப்பட்டுள்ள ஒர் **அரச அமைப்பாகும்**.  

இவ் ஆணைக்குழு பாராளமன்ற ஒதுக்கீட்டு நிதி,பங்குத் தரகர்,அலகு பொறுப்பாட்சி நிறுவனங்கள் என்பனவற்றின் செயற்பாட்டு நடவடிக்கைக்காக அறவிடும் நிதி,நன்கொடைகள்,மானியங்கள் போன்ற மூலங்களிலிருந்து நிதி ஈட்டுகின்றது.  

## அங்கத்தவர்கள்
இலங்கை பிணைகள் பரிவர்த்தனை ஆணைக்குழுவில் 10 பேர் இடம்பெறுகின்றனர்.இவர்களின் பதவிக்காலம் 3 வருடங்களாக வரையறுக்கப்பட்டுள்ளது.  
- மத்திய வங்கி நியமிக்கப்பட்ட அவ் வங்கியின் பிரதி ஆளுனர் ஒருவர்.
- திறைசேரியின் செயலாளர்.
- கம்பனி பதிவாளர்.
- பட்டயக் கணக்காளர் நிறுவக தலைவர்.
- நிதியமைச்சினால் நியமிக்கப்படும் சட்ட,நிதி,வியாபார துறைகளில் திறமையுள்ள 6 பேர்.

## குறிக்கோள்
இலங்கை பிணைகள் பரிவர்த்தனை ஆணைக்குழுவின் குறிக்கோள்கள் இலங்கை பாராளமன்றத்தினால் இயற்றப்படும் சட்டங்களால் வரையறை செய்யப்படும்.  
- நீதியும்,நியாயமும் கொண்ட பிணைகளுக்கான சந்தையினை ஒழுங்கு செய்தல்.
- முதலீட்டாளர்களை பாதுகாத்தல்.
- நிதி நட்டமடையும் முதலீட்டாளர்களுக்கு நட்டஈடு வழங்கல்.
- இலங்கையில் பிணைகளுக்கான சந்தையினை வளர்தெடுத்தல்.
- சீரற்ற பங்கு கைமாறலை தடுத்தல்,கணகாணித்தல்.

போன்ற குறிக்கோளை முதன்மையாகக் கொண்டுள்ளது.  

## இவற்றியும் பார்க்க
- கொழும்பு பங்கு பரிவர்த்தனை
- இலங்கை
- ‎தெற்காசிய பங்குச் சந்தைகளின் பட்டியல்

## வெளி இணைப்பு
- இலங்கை பிணைகள் பரிவர்த்தனை ஆணைக்குழு
- கொழும்பு பங்கு பரிவர்த்தனை வலைத்தளம்
# பிறட் ஒட்ச்



**பிறட் ஒட்ச்** (*Brad Hodge*, பி: டிசம்பர் 29, 1971 விக்டோரியா அவுஸ்திரேலியா) அவுஸ்திரேலியத் துடுப்பாட்ட வீரர் ஆவார். இவர் சிறப்பு மட்டையாளராக அவுஸ்திரேலிய அணியில் இடம் பிடித்துள்ளார். இவர் பொதுவாக அணியின் இடைநிலை மட்டையாளராக களமிறங்குவார். இவர் பகுதிநேர ஓவ்-சுழற்பந்து வீச்சாளாரும் ஆவார்.
# வார்ப்புரு:MonthR 28 Su

}  
|colspan=6| &nbsp;  
| 1  
|-  
| 2  
| 3  
| 4  
| 5  
| 6  
| 7  
| 8  
|-  
| 9  
| 10  
| 11  
| 12  
| 13  
| 14  
| 15  
|-  
| 16  
| 17  
| 18  
| 19  
| 20  
| 21  
| 22  
|-  
| 23  
| 24  
| 25  
| 26  
| 27  
| 28  
|}
# 1959



**1959** (**MCMLIX**) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டாகும்.  

## நிகழ்வுகள்
- ஜனவரி 4 - சே குவேரா தலைமையிலான படையினர் அவானாவை அடைந்தனர்.
- ஜனவரி 6 - பிடெல் காஸ்ட்ரோ கவானாவை அடைந்தார்..
- ஜனவரி 7 - ஐக்கிய அமெரிக்கா பிடெல் காஸ்ட்ரோவின் புதிய கியூபா அரசை அங்கீகரித்தது.
- பெப்ரவரி 16 - பிடெல் சாஸ்ட்ரோ கியூபாவின் பிரதமாரானார்.
- பெப்ரவரி 18 - நேபாளத்தில் பெண்களுக்கு வாக்குரிமை வழங்கப்பட்டது.
- மார்ச் 9 - பார்பி பொம்மையை அமெரிக்க பெண் ரூத் ஹாண்ட்லர் கண்டுபிடித்தார்
- செப்டம்பர் 14 - லூனா 2 சந்திரனில் மோதியது. சந்திரனுக்குச் சென்ற முதலாவது மனிதனால் அமைக்கப்பட்ட விண்கலம் இதுவாகும்.
- செப்டம்பர் 26 - இலங்கையின் பிரதமர் எஸ். டபிள்யூ. ஆர். டி. பண்டாரநாயக்கா புத்த பிக்கு ஒருவரால் கொல்லப்பட்டார்.

## பிறப்புகள்

## இறப்புகள்
- அக்டோபர் 8 &ndash; பட்டுக்கோட்டை கல்யாணசுந்தரம், பாடலாசிரியர் (பி. 1930)

## நோபல் பரிசுகள்
- இயற்பியல் - எமிலியோ செக்ரே (*Emilio Gino Segrè*), ஓன் சம்பெர்லைன் (*Owen Chamberlain*)
- வேதியியல் - யாரஸ்லாவ் ஹெய்ரோவ்ஸ்கி (*Jaroslav Heyrovský*)
- மருத்துவம் - செவேரோ ஒக்கோ (*Severo Ochoa*), ஆர்தர் கோர்ன்பேர்க் (*Arthur Kornberg*)
- இலக்கியம் - சல்வடோரே காசிமோடோ (*Salvatore Quasimodo*)
- சமாதானம் - பிலிப் நொயெல்-பேக்கர் (*Philip John Noel-Baker*)
# சுதர்சன் (திரைப்படம்)


**சுதர்சன்** 1951 ஆம் ஆண்டு வெளிவந்த தமிழ்த் திரைப்படமாகும். ஏ. எஸ். ஏ. சாமி மற்றும் சுந்தர ராவ் நட்கர்ணி ஆகியோரின் இயக்கத்தில் வெளிவந்த இத்திரைப்படத்தில் பி. யு. சின்னப்பா, பி. கண்ணாம்பா மற்றும் பலரும் நடித்திருந்தனர்.  

இத்திரைப்படம் பி. யு. சின்னப்பா நடித்து வெளிவந்த கடைசித் திரைப்படம் ஆகும். அவர் இறந்த பின்னர் வெளியானது.
# வனசுந்தரி



**வனசுந்தரி** (*Vanasundari*) என்பது 1951 ஆம் ஆண்டு வெளிவந்த இந்திய தமிழ் மொழித் திரைப்படமாகும். 1951ஆம் ஆண்டு பிப்ரவரி மாதம் 9ஆம் தேதியன்று வெளியிடப்பட்டது. டி. ஆர். ரகுநாத் இயக்கத்தில் பு. உ. சின்னப்பா, டி.ஆர். ராசகுமாரி, டி.எசு. பாலையா மற்றும் எசு. வரலட்சுமி ஆகியோர் நடித்துள்ளனர்.  

## கதை
இளவரசர் குணசாகரன், நீலாபுரியின் மன்னரான தனது தந்தை மார்த்தாண்டனை வெறுக்கிறார். ஏனெனில் அவர் மக்களைப் பற்றி கவலைப்படாமல், பொழுதுபோக்கில் நேரத்தை செலவிடுகிறார். மார்த்தாண்டன் குணசாகரனை நாட்டை விட்டு விரட்டுகிறார். குணசாகரனும் அவரது நண்பர் ஆதி மேதாவியும் வேறு நாட்டிற்குச் செல்கிறார்கள். அங்கு, மன்னரின் கொடூரமான தம்பி கபாலீகரன், தனது மூத்த சகோதரனைக் கொன்று விட்டு ஆட்சி செய்துவருகிறார். அவரது காதலர் லீலா கிட்டத்தட்ட நாட்டை ஆட்சி செய்கிறார். மன்னரின் மகள் வனசுந்தரி சிறைக் காவலில் உள்ளார். ஆதி மேதாவி திருட்டு குற்றச்சாட்டில் சிறையில் அடைக்கப்படுகிறார். குணசாகரன் காட்டில் வனசுந்தரியைச் சந்திக்கிறார். இருவரும் தங்கள் துயரக் கதையைப் பரிமாறிக் கொள்கிறார்கள். குணசாகரன் அவளை மீட்பதாக உறுதியளிக்கிறார். பல திருப்பங்களுக்குப் பிறகு கதை மகிழ்ச்சியான முடிவைக் கொண்டுள்ளது.  

## நடிப்பு

;நடிகர்கள்  
- பு. உ. சின்னப்பா-குணசாகரன்
- டி. எஸ். பாலையா கபாலீகரன்
- ஆர். பாலசுப்பிரமணியம்
- டி. பாலசுப்பிரமணியம்
- எம். ஜி. சக்கரபாணி
- என். எஸ். கிருஷ்ணன் - அதிமேதாவி
- காகா இராதாகிருஷ்ணன்
- சி.வி.வி. பந்துலு
- எம்.எசு. கருப்பையா
- புளிமூட்டை ராமசாமி
- குளத்து மணி

;நடிகைகள்  
- டி. ஆர். ராஜகுமாரி - வனசுந்தரி
- எஸ். வரலட்சுமி
- டி. ஏ. மதுரம்
- சி. டி. ராஜகாந்தம்
- டி. வி. குமுதினி
- டி. ஏ. செயலட்சுமி
;நடனம்  
- லலிதா-பத்மினி
- சி.ஆர். ராசகுமாரி

## தயாரிப்பு
இந்தப் படத்தை 1950ஆம் ஆண்டுகளில் தமிழ்த் திரையுலகில் குறிப்பிடத்தக்க ஆளுமையாகக் கருதப்பட்ட எசு.எம். லெட்சுமணன் செட்டியார் தயாரித்தார். டி.கே.பட்டம்மாள் நாடு செழித்திடா பாடலை திரைக்குப் பின்னால் பாடினார்.
# ஆன்


***ஆன் அல்லது கௌரவம்*** 1952 ஆம் ஆண்டு வெளியான ஓர் இந்திய மொழிமாற்றுத் தமிழ்த் திரைப்படமாகும். இந்தி மொழியிலிருந்து மொழிமாற்றம் செய்யப்பட்ட இத்திரைப்படத்தை மெஹபூப் கான் இயக்கியிருந்தார். பி. எஸ். ராமையா வசனம் எழுதினார். பாடல்களை கம்பதாசன் இயற்றியிருந்தார். டெக்னிக் வர்ணத்தில் வெளியான முதலாவது தமிழ்த் திரைப்படம் இதுவாகும். கேவா வர்ணத்தில் 16 மிமீ இல் தயாரிக்கப்பட்ட இத்திரைப்படம் பின்னர் டெக்னிக் வண்ணத்திற்கு மாற்றப்பட்டது. இத்திரைப்படத்தில் திலீப் குமார், பிரேம்நாத் நிம்மி ஆகியோர் நடித்திருந்தனர். இத்திரைப்படம் தமிழிலும் மொழிபெயர்ப்பு செய்யப்பட்டது.
# அமரகவி


**அமரகவி** 1952 ஆம் ஆண்டு வெளிவந்த தமிழ்த் திரைப்படமாகும். எஃப். நாகூர் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், என். எஸ். கிருஷ்ணன் மற்றும் பலரும் நடித்திருந்தனர்.  

## பாடல்கள்
திரைப்படத்துக்கு ஜி. ராமநாதன், டி. ஏ. கல்யாணம் ஆகியோர் இசையமைத்தார்கள். ஏ. மருதகாசி, சுரதா, கா. மு. ஷெரீப், பாபநாசம் சிவன், லட்சுமணதாஸ் ஆகியோர் பாடல்களை இயற்றினார்கள்.  

| எண் | பாடல் | பாடகர்/கள் | பாடலாசிரியர் | இசையமைப்பாளர் | அளவு (m:ss) |
| --- | --- | --- | --- | --- | --- |
| 1 | *அன்னை தந்தை அன்பறியாத* | எம். கே. தியாகராஜ பாகவதர்
சூலமங்கலம் ராஜலட்சுமி | பாபநாசம் சிவன் | ஜி. ராமநாதன் | 02:22 |
| 2 | *ஒன்று சேர்ந்து பாடுபட்டால் .. சேவை செய்தாலே* | எம். கே. தியாகராஜ பாகவதர், ஜி. ராமநாதன் & குழுவினருடன் | 03:48 |  |  |
| 3 | *உயிர்களெல்லாம் இன்பமாய்* | எம். கே. தியாகராஜ பாகவதர் | 02:34 |  |  |
| 4 | *தாள் பணிந்து அவர் உள்ளம்* | 02:21 |  |  |  |
| 5 | *புதிய வாழ்வு பெறுவோம்* | ஏ. மருதகாசி | 02:16 |  |  |
| 6 | *வான் மழை போலே* | சுரதா | 04:16 |  |  |
| 7 | *விண் போல நீல நிறம்* | 01:37 |  |  |  |
| 8 | *வெற்றிலை போடாமல்* | 04:22 |  |  |  |
| 9 | *எல்லாம் இன்பமே* | எம். கே. தியாகராஜ பாகவதர் & என். எல். கானசரஸ்வதி | 02:46 |  |  |
| 10 | *பாதரசம் போலே* | ஜி. ராமநாதன் |  |  |  |
| 11 | *எல்லாம் துன்பமயம்* | என். எஸ். கிருஷ்ணன் | 00:55 |  |  |
| 12 | *பசியாலே நொந்தேனே* | டி. ஆர். ராஜகுமாரி | 01:32 |  |  |
| 13 | *செடி மறைவிலே ஒரு பூங்கொடி* | எம். கே. தியாகராஜ பாகவதர் & பி. லீலா | 02:21 |  |  |
| 14 | *யானைத் தந்தம் போலே* | 02:34 |  |  |  |
| 15 | *கொஞ்சிப் பேசும் கிளியே* | 03:07 |  |  |  |
| 16 | *முல்லைச் சிரிப்பிலே* | பி. லீலா & என். எல். கானசரஸ்வதி | லட்சுமணதாஸ் | 01:11 |  |
| 17 | *மூக்குத்தி மின்னுது* | 03:10 |  |  |  |
| 18 | ''தூண்டி முள்ளு போலே .. பாருங்க தின்னு பாருங்க | டி. ஆர். ராஜகுமாரி | சுரதா | டி. ஏ. கல்யாணம் | 03:48 |
| 19 | *ஒரு பிழையும் செய்தறியேன் ..ஈசா மண் மீதிலே* | எம். கே. தியாகராஜ பாகவதர் | கா. மு. ஷெரீப் | 03:31 | } |
# அம்மா (1952 திரைப்படம்)



**அம்மா** (*Amma*) 1952 ஆம் ஆண்டு வெளிவந்த தமிழ்த் திரைப்படமாகும். கே. வேம்பு இயக்கத்தில் வெளிவந்த இத்திரைப்படத்தில் திக்குறிசி சுகுமாரன், டி. எஸ். துரைராஜ் மற்றும் பலரும் நடித்திருந்தனர். தமிழ், மலையாளத்தில் உருவான இப்படம் எல். வி. பிரசாத்தின் தெலுங்குத் திரைப்படமான 'ஷவுகாரு' என்பதை அடிப்படையாகக் கொண்டது. இப்படத்தின் உரையாடலை சாண்டில்யன் எழுதினார்.  

## கதை
இலட்சுமி தன் மகன் வேணு, மகள் சாரதா ஆகியோரை வளர்க்க பொருளாதார ரீதியாக போராடுகிறார். வேணு மேற்படிப்புக்காக சென்னை செல்கிறான். அங்கு பணக்காரரின் மகளான ராதாவைக் காதலிக்கிறான். படிப்பை முடித்து ஊருக்கு வரும் வேணு தன் காதல் குறித்து தாயிடம் கூறுகிறான். பொருளாதார ஏற்றத்தாழ்வை எண்ணி இலட்சுமி தன் மகனின் காதலை ஏற்க மறுக்கிறார். ஒரு கட்டத்தில் இலட்சுமி தன் மகனுக்காக பெண் கேட்டுச் செல்கிறார். அங்கு அவமானத்தை சந்திக்கிறார். இதற்கிடையில் இராதாவும், வேணுவும் வீட்டிற்குத் தெரியாமல் திருமணம் முடிக்கின்றனர். இலட்சுமி அவர்களை ஏற்றுக் கொள்கிறார்.  

சென்னையில் வேலை கிடைத்த வேணு அங்கு செல்கிறான். ஒரு கட்டத்தில் கிராமத்தில் இருந்து சென்னைக்கு இராதாவும் சென்றுவிடுகிறாள். மகனின் கல்விச் செலவுக்காக வாங்கிய கடனுக்காக இலட்சுமி வீட்டை விட்டு வெளியேற்றப்படுகிறார். மகன் வீட்டுக்கு வரும் இலட்சுமியை மருமகள் இராதா மோசமாக நடத்துகிறாள். இதனால் வீட்டை விட்டு வெளியேறும் இலட்சுமி சாலை விபத்தில் சிக்குகிறார். வேலை செய்யும் இடத்தில் வேணுவின் மீது திருட்டுப் பழி விழுகிறது. பிறகு அம்மா எந்தமாதிரியான தியாகங்களைச் செய்கிறார், வேணு திருட்டுப் பட்டதில் இருந்து மீண்டான என்பது கதையின் மீதிப் பகுதியாகும்.  

## நடிகர்கள்
- வேணுவாக திக்குறிசி சுகுமாரன்
- எம். என். நம்பியார்
- டி. எஸ். துரைராஜ்
- பி. எம். தேவன்
- கோபாலன் நாயர்
- டி. எஸ். முத்தய்யா
- சர்மா
- சாரதாவாக பி. எஸ். சரோஜா
- இராதாவாக லலிதா
- லட்சுமியாக ஆறன்முளா பொன்னம்மா
- பி. சாந்தகுமாரி

## பாடல்கள்
தமிழ், மலையாளம் என இருமொழித் திரைப்படப் பாடல்களுக்கும் வி. தட்சிணாமூர்த்தி இசையமைத்தார். பாடல் வரிகளை சிதம்பரம் வரதராஜன் எழுதினார். மகாகவி பாரதியாரின் ஒரு பாடலும் படத்தில் சேர்க்கப்பட்டது.  

ஜிக்கி பாடிய "அம்மாவே தெய்வம் உலகினிலே" மற்றும் டி. ஏ. மோதி மற்றும் ஜானம்மா பாடிய "இதை யாரோடும் சொல்லவும் கூடாது" ஆகியவை வரவேற்பைப் பெற்றன.  

| "ஜெயமுண்டு பயமில்லை மனமே" | பி. லீலா | சுப்பிரமணிய பாரதியார் |
| --- | --- | --- |
| "வேதனையால் கண்ணன் கலங்கிட" | சிதம்பரம் வரதராஜன் |  |
| "அம்மாவே தெய்வம் உலகினிலே" | ஜிக்கி |  |
| "அனைவருமே வருவீர்" | லலிதா மற்றும் குழுவினர் |  |
| "படகே நமது துணையே" | வெ. தட்சிணாமூர்த்தி, பி. லீலா மற்றும் குழுவினர் |  |
| "ஆண்டவன் படைப்பில்" | வெ. தட்சிணாமூர்த்தி மற்றும் பி. லீலா |  |
| "நல் திருவோணம் வருதே" |  |  |
| "விதியோ பைங்கிளி" | திருச்சி லோகநாதன் |  |
| "உடைமையும் வறுமையும்" | கண்டசாலா |  |
| "ரோட்டு மேலே மோட்டாரு" |  |  |
| "வருவாய் ஆசைக் கிளியே" | கோகுலபாலன் மற்றும் ஜிக்கி |  |
| "வாழ்விலும் தாழ்விலும் மாதாவே" |  |  |
| "வருக வருக என் சோதரிகளே" | லலிதா |  |
| "இதை யாரோடும் சொல்லவும்" | டி. ஏ. மோதி மற்றும் ஜானம்மா | } |
# சின்னதுரை


**சின்னதுரை** 1952 ஆம் ஆண்டு வெளிவந்த தமிழ்த் திரைப்படமாகும். ஸ்ரீ சுகுமார் புரொடக்சன்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் டி. ஆர். மகாலிங்கம், பி. ஆர். பந்துலு, பி. வி. நரசிம்ம பாரதி மற்றும் பலரும் நடித்திருந்தனர். வடுவூர் துரைசாமி அய்யங்கார் எழுதிய இருமன மோகினிகள் கதையை தழுவி இப்படம் எடுக்கப்பட்டது.
# தர்ம தேவதா


**தர்ம தேவதா** 1952 ஆம் ஆண்டு வெளிவந்த தமிழ்த் திரைப்படமாகும். பி. புள்ளைய்யா இயக்கத்தில் வெளிவந்த இத்திரைப்படத்தில் லிங்கமூர்த்தி, பி. என். ஆர் மற்றும் பலரும் நடித்திருந்தனர்.  

- Dharma Devatha 1952, ராண்டார் கை, தி இந்து, செப்டம்பர் 27, 2014
# கலியுகம் (1952 திரைப்படம்)


**கலியுகம்** 1952 ஆம் ஆண்டு வெளிவந்த தமிழ்த் திரைப்படமாகும். வி. எஸ். துருபாட் இயக்கத்தில் வெளிவந்த இத்திரைப்படத்தில் எஸ். எம். குமரேசன், பி. எஸ். சரோஜா ஆகியோர் முக்கிய பாத்திரங்களில் நடித்திருந்தனர்.  

## தயாரிப்பு
கலியுகம் திரைப்படத்தை கோர்டன்பாய் மெர்ச்சன்ட் தயாரித்து, கதையையும் எழுதியிருந்தார். வி. எஸ். துருப்பாத் இயக்கியிருந்தார். மகேசுவேல் திரைக்கதையையும், விசுவநாதன் வசனங்களையும் எழுதினார். விமல்குமார் இசையமைத்திருந்தார். மும்பையில் உள்ள சிறீகாந்த் கலையகத்தில் திரைப்படம் எடுக்கப்பட்டது.
# கல்யாணம் பண்ணிப்பார்


**கல்யாணம் பண்ணிப்பார்** (*Kalyanam Panni Paar*) 1952 ஆம் ஆண்டு வெளிவந்த தமிழ் மற்றும் தெலுங்கு மொழிகளில் வெளியான நகைச்சுவைத் திரைப்படமாகும். இப்படத்தின் உரையாடல்களையும், பாடல்களையும் தஞ்சை இராமையாதாஸ் எழுதினார். கண்டசாலா இசையமைத்தார். எல். வி. பிரசாத் இயக்கத்தில் வெளிவந்த இத்திரைப்படத்தில் என். டி. ராமராவ், பத்மனாபன், சாவித்திரி மற்றும் பலரும் நடித்திருந்தனர். இப்படம் தெலுங்கில் **பெல்லி சேசி சூடு** என்று முதலில் வெளியானது.
# காஞ்சனா (1952 திரைப்படம்)


**காஞ்சனா** 1952 ஆம் ஆண்டு வெளிவந்த தமிழ்த் திரைப்படமாகும். எஸ். எம். ஸ்ரீ ராமுலு நாயுடு இயக்கத்தில் வெளிவந்த இத்திரைப்படத்தில் கே. ஆர். ராமசாமி, டி. எஸ். துரைராஜ் மற்றும் பலரும் நடித்துள்ளனர் . லட்சுமி எழுதிய கதைக்கு இளங்கோவன் உரையாடல் எழுதினார்.
# மாப்பிள்ளை (1952 திரைப்படம்)



**மாப்பிள்ளை** 1952 என்பது ஆம் ஆண்டு வெளிவந்த இந்தியத் தமிழ் நாடகத் திரைப்படமாகும். வி. என். சம்பத்தம் திரைக்கதை உரையாடல் எழுதிய இப்படத்தை டி. ஆர். ரகுநாத் இயக்கினார். இத்திரைப்படத்தில் டி. ஆர். ராமச்சந்திரன், பி. வி. நரசிம்ம பாரதி, வி. கே. ராமசாமி மற்றும் பலரும் நடித்திருந்தனர். இந்த படம் 1952, நவம்பர், 7 அன்று வெளியாகி வெற்றி பெற்றது.  

## கதை
ஒரு அச்சகத்தில் அலுவலகப் பையனாக வேலைப் பார்க்கும் ஒரு ஏழை (டி. ஆர். இராமச்சந்திரன்) நல்வாய்பால் திடீர் பணக்காரனாக மாறுகிறான். அவன் வேலைபார்த்த அச்சக முதலாளியின் மகன் (டி. கே. இராமச்சந்திரன்) புதுப்பணக்காரனை அழித்து அவனது சவத்துக்களை அபகரிக்க சபதம் செய்கிறான். அது நடந்ததா இல்லையா என்பதே கதையாகும்.  

## நடிப்பு
- அலுவலக பையனாக டி. ஆர். இராமச்சந்திரன்

}}
# மூன்று பிள்ளைகள்


**மூன்று பிள்ளைகள்** 1952 ஆம் ஆண்டு வெளிவந்த தமிழ்த் திரைப்படமாகும். ஆர். நாகேந்திர ராவ் இயக்கத்தில் வெளிவந்த இத்திரைப்படத்தில் எம். கே. ராதா, ஜெமினி கணேசன் மற்றும் பலரும் நடித்திருந்தனர்.  

இத்திரைப்படம் 1940 ஆம் ஆண்டில் வெளிவந்த "த வே ஒஃப் ஓல் பிளெஷ்" (*The Way of All Flesh*) என்ற ஹாலிவுட் திரைப்படத்தைத் தழுவி எடுக்கப்பட்டது. நாகேந்திர ராவ், கண்ணாம்பா ஆகியோரின் பிள்ளைகளாக எம். கே. ராதா, ஜெமினி கணேசன், சிறீராம் ஆகியோரும் இவர்களின் மனைவிகளாக சூர்யப்பிரபா, குமாரி வனஜா, சாசுவதி ஆகியோரும் நடித்திருந்தனர். ஜே. பி. சந்திரபாபு இத்திரைப்படத்தில் ஒரேயொரு காட்சியில் ஜெமினி ஸ்டூடியோவுக்கு முன்னால் தற்கொலை செய்து கொள்பவராக வருகிறார்.
# பிரியசகி (1952 திரைப்படம்)


**பிரியசகி** 1952 ஆம் ஆண்டு வெளிவந்த ஒரு இந்திய, மொழிமாற்றுத் தமிழ்த் திரைப்படமாகும். ஆத்மசகி என்ற பெயரில் வெளியான மலையாளப்படம் தமிழுக்கு மொழிமாற்றம் செய்யப்பட்டது. ஜி. ஆர். ராவ் இயக்கத்தில் வெளிவந்த இத்திரைப்படத்தில் சத்தியம்,நம்பியார் மற்றும் பலர் நடித்திருந்தனர். வசனம், பாடல்களை கம்பதாசன் எழுதினார்.
# சியாமளா (திரைப்படம்)


**சியாமளா** 1952 ஆம் ஆண்டு வெளிவந்த தமிழ்த் திரைப்படமாகும். பி. ஏ. சுப்பராவ் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், ரேவங்கி மற்றும் பலரும் நடித்திருந்தனர்.  

*"ராஜன் மகாராஜன் திருவெற்றியூர் மேவும் திருவாளர் தியாக ராஜன், மகாராஜன்"* என்ற பாடல் மிகவும் பிரபலமான பாடல்.
# கங்காவதார்


**கங்காவதார்** என்பது 1942 ஆம் ஆண்டு வெளிவந்த தமிழ் இந்துத் தொன்மவியல் திரைப்படமாகும். இப்படத்தை சி. கே. சச்சி என்று பிரபலமாக அறியப்பட்ட சி. கே. சதாசிவம் இயக்கினார். வெளிவந்த இத்திரைப்படமானது சென்னை சுந்தரம் சவுண்ட் ஸ்டுடியோவால் தயாரிக்கப்பட்டது. இத்திரைப்படத்தில் என். சி. வசந்தகோகிலம் நடித்தார்.  

## கதை
கங்கை தேவி பூமிக்கு இறங்குவது தொடர்பான இந்து தொன்மவியில் கதையை அடிப்படையாகக் கொண்டு இப்படம் உருவாகப்பட்டது.  

## நடிப்பு
தி இந்து நாளிதழில் வெளியான இப்படத்தின் படத்தின் விமர்சனக் கட்டுரையிலிருந்து இந்தப் பட்டியல் எடுக்கப்பட்டது.  

;நடிகர்கள்  
- பகீரதனாக – நாகர்கோவில் கே. மகாதேவன்
- சிவனாக – சி. வி. வி. பந்துலு
- பி. ஆர். பந்துலு
- நாரதராக – பி. ஜி. வெங்கடேசன்
- டி. பாலசுப்பிரமணியம்
- எம். இலட்சுதணன்
- ஆர். இராசகோபால்
- காளி என். ரத்தினம்
- டி. எஸ். துரைராஜ்
- எம். ஆர். சுவாமிநாதன்

;நடிகைகள்  
- கங்கையாக – என். சி. வசந்தகோகிலம்
- பார்வதியாக – டி. எஸ். தமயந்தி
- தேவ கன்னியாக – வி. என். ஜானகி
- எஸ். கே. பத்மாதேவி
- டி. வி. இலட்சுமி
- சி. டி. ராஜகாந்தம்
- பி. ஆர். மங்களம்
- டி. வி. ஏ. பூரணி

## தயாரிப்பு
இந்தப் படத்தை சென்னை அடையாறு சுந்தரம் சவுண்ட் ஸ்டுடியோ தயாரித்துள்ளது.  

## பாடல்
இந்தப் படத்தில் என். சி. வசந்தகோகிலம் பாடிய பாடல்களின் பட்டியல்.  
1. "பாங்கனச்சோலை அலங்காரம்"
1. "கலைவாணி அருள் புரிவாய்"
1. "ஆனந்தம் அளவில்லா மிக ஆனந்தம்"
1. "இதுவென்ன வேதனை"
1. "ஜய ஜய புவனபதே பாலய ஜய கருணாஜலதே"
1. "ஆனந்த மாயா வானுலகிதே"
1. "காவின் மனோகரக் காட்சியின் மான்பே"

## வரவேற்பு
திரைப்பட வரலாற்றாசிரியர் ராண்டார் கை 2012 இல் எழுதுகையில், "படம் முக்கியமாக அதன் இசை மற்றும் என். சி. வசந்தகோகிலத்தின் பாடல்களால் மிகவும் நன்றாக இருந்தது." என குறிப்பிட்டார்
# கிருஷ்ணபிடாரன் (திரைப்படம்)


**கிருஷ்ண பிடாரன்** 1942 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் இயக்கத்தில் வெளிவந்த இத்திரைப்படத்தில் கொத்தமங்கலம் சீனு, சி. வி. வி. பந்துலு மற்றும் பலரும் நடித்திருந்தனர். வசனம், பாடல்கள் ஆகியவற்றை ஜி. சுந்தர பாகவதர் எழுதியிருந்தார்.
# பிருதிவிராஜன்


**பிருதிவிராஜன்** 1942 ஆம் ஆண்டு வெளிவந்த வரலாற்றுத் தமிழ்த் திரைப்படமாகும். பி. சம்பத்குமார் இயக்கத்தில் வெளிவந்த இத்திரைப்படத்தில் பி. யு. சின்னப்பா, என். எஸ். கிருஷ்ணன் மற்றும் பலரும் நடித்திருந்தனர்.  

## கதைச் சுருக்கம்
தில்லி அரசர் பிருதிவிராஜனும் (*பி. யு. சின்னப்பா*), கனோஜ் மன்னர் ஜெயசந்தரும் (*டி. எம். ராமசாமிப் பிள்ளை*) முகம்மது கோரியுடன் (*டி. கே. சம்பங்கி*) போர் புரிந்து வெற்றி மாலை சூட்டி, தில்லி தர்பாரில் உரையாடிக் கொண்டிருக்கும் சமயம், சித்தூர் மன்னர் சமரசிங்கர் (*ஜி. எம். பசீர்*) முகம்மது கோரியை தில்லி தர்பாருக்கு விருந்தினராக அழைத்து வருகிறார். பிருதிவி முகம்மது கோரியை தக்க மரியாதையுடன் அவர் நாட்டிற்கு அனுப்பி வைக்கிறார். அப்படியிருக்க பிருதிவியின் பாட்டனாகிய அஜ்மீர் கிழட்டரசர் நந்தபாலன் (*எஸ். வேலுசாமி கவி*) தான் மரணப் படுக்கையிலிருப்பதாக செய்தி அனுப்ப, பிருதிவியும் ஜெயசந்தரும் அஜ்மீர் போக, நந்தபாலர் தன் நாட்டை பிருதிவிக்கு ஒப்படைக்கிறார். இதையெல்லாம் கவனித்துக் கொண்டிருந்த ஜெயசந்தரின் மந்திரி ஜாலவர்மன் (*டி. எஸ். பாலையா*) மனதை மாற்றி பிருதிவிக்கும் ஜெயசந்தருக்கும் விரோதத்தை உண்டாக்கி விடுகிறான். பிருதிவிக்கு ஒரு கடினமான கடிதத்தை ஜெயசந்தர் அனுப்புகிறார். அந்தக் கடிதத்தை வைத்துக்கொண்டு ஆழ்ந்த சிந்தனையிலிருக்கும் சமயம் தில்லி அரசவைக் கவியாகிய சந்தகவி (*எஸ். டி. சுப்பையா*) வந்து பிருதிவியின் மனதை மாற்றி, அங்குள்ள சித்திரங்களின் அழகில் ஈடுபடும்படியாக செய்கிறார். ஜெயசந்திரன் மகளான சம்யுக்தையின் (*ஏ. சகுந்தலா*) உருவத்தை பிருதிவி பார்த்து சம்யுக்தையின் மேல் காதல் கொள்கிறார்.  

பிருதிவி தன் காதலை சம்யுக்தைக்குத் தெரிவிக்கும் பொருட்டு தன்னுடைய வளர்ப்புத் தாயார் மாதா தேவியாரை (*எம். ஆர். சந்தானலட்சுமி*) கனோஜுக்கு அனுப்புகிறார். இருவரும் ஒருவரை ஒருவர் காதலிக்கின்றார்கள். ஆனால் ஜாலவர்மன் பிருதிவியைப்போல் ஒரு சிலையைத் தயார் செய்து, ஒரு சுயம்வரத்தை சம்யுக்தைக்கு ஏற்படுத்தி மண்டபத்தின் வாயிலில் வைக்கிறான். இச் செய்தியை மாதா தேவி மூலமாய் அறிந்த பிருதிவி சுயம்வர நாளன்று சம்யுக்தையைத் தூக்கிச் செல்கிறான், அவமானம் சகிக்கமாட்டாமல் ஜெயசந்தர், முகம்மது கோரியின் உதவியைக்கொண்டு பிருதிவி மேல் போரை ஆரம்பித்தான். போர் நடக்கின்றது.  

## வரவேற்பு
இத்திரைப்படம் பெரு வெற்றி பெறவில்லை. ஆனாலும், என். எஸ். கிருஷ்ணன், டி. ஏ. மதுரம், காளி என். ரத்னம், சி. டி. ராஜகாந்தம் ஆகியோரின் நகைச்சுவைக் காட்சிகள், மற்றும் பி. யு. சின்னப்பாவின் பாடல்களும் இசையமைப்பும் பெரும் வரவேற்பைப் பெற்றன.
# சன்யாசி சம்சாரி (1942 திரைப்படம்)


**சன்யாசி சம்சாரி** என்பது 1942 ஆம் ஆண்டு வெளிவந்த தமிழ்த் திரைப்படமாகும். ஜூபிடர் பிலிம்ஸ் நிறுவனத்தினரின் தயாரிப்பில் வெளிவந்தது இத்திரைப்படம்.  

சம்சாரி என்ற இத்திரைப்படமும், சன்யாசி என்ற திரைப்படமும் ஒன்று சேர்க்கப்பட்டு சன்யாசி-சம்சாரி என்ற ஒரு தொகுப்பாக வெளிவந்தன. புதுக்கோட்டையைச் சேர்ந்த யூபிட்டர் பிலிம்சு என்ற நிறுவனம் இதனைத் தயாரித்தது. சம்சாரி திரைக்கதையை காவை சதாசிவம் என்பவர் எழுதினார். அவரே முக்கிய பாத்திரத்திலும் நடித்திருந்தார். நடராஜ ஆச்சாரி இசையமைத்த இத்திரைப்படத்தை எம். கிருஷ்ணரத்தினம் இயக்கியிருந்தார்.
# சோகாமேளர் (திரைப்படம்)


**சோகாமேளர்** 1942 ஆம் ஆண்டு வெளிவந்த தமிழ்த் திரைப்படமாகும். சி. வி. ராமன் இயக்கத்தில் வெளிவந்த இத்திரைப்படத்தில் கொத்தமங்கலம் சீனு, எம். ஆர். ராதா மற்றும் பலர் நடித்திருந்தனர்.  

கொத்தமங்கலம் சீனு (வி. எஸ். சிறிநிவாசன்) சோகாமேளராகப் பாடி நடித்திருந்தார். ஜி. சுந்தர பாகவதர் (இசையமைப்பாளர் ஜி. ராமநாதனின் சகோதரர்) திரைக்கதை, மற்றும் பாடல்களை எழுதியிருந்தார். அவரே இசையமைத்தும் இருந்தார்.  

## கதை

தாழ்த்தப்பட்ட சமூகத்தைச் சேர்ந்த சோகாமேளர் (*கொத்தமங்கலம் சீனு*) பண்டரிபுரத்தில் உள்ள கிருஷ்ணர் கோயிலுக்குள் செல்லுவதற்குத் தடை விதிக்கப்பட்டது. பழமைவாதிகளான பிராமணர்கள் (*எம். ஆர். ராதா*) அவரை உளரீதியாகப் பலவிதத்திலும் துன்புறுத்தினர். ஆனாலும், சோகாமேளரின் கடும் வழிபாட்டினால் இறைவன் பாண்டுரங்க விட்டலர் அவர் முன் தோன்றினார். அத்துடன் அவரின் குடிசைக்கு நாள்தோறும் சென்று சோகாமேளர் பரிமாறிய உணவையும் உண்டார். இதனையறிந்த பழமைவாதிகள் சோகாமேளரைத் தாக்கினர். ஆனாலும் விட்டலர் கோயிலில் சில அதிசயங்கள் நிகழ்ந்து வருவதை அவர்கள் உணர்ந்தனர். சோகாமேளர் தாக்குதலுக்குள்ளக்கப்பட்ட அதே நாளில் சோகாமேளருக்கு ஏற்பட்டிருந்த உடற்காயம் போன்ற அதே காயம் கோயிலில் இருந்த சிலையிலும் ஏற்பட்டிருந்தது. தமது மடமையை உணர்ந்த கோயில் பூசாரிகளான அந்தணர்கள் சோகாமேளரிடம் மன்னிப்புக் கேட்டு, விட்டலர் கோயிலினுள் அவரை நுழைய அனுமதித்தனர்.
# தமிழறியும் பெருமாள்


**தமிழறியும் பெருமாள்** 1942 ஆம் ஆண்டு வெளிவந்த தமிழ்த் திரைப்படமாகும். உமா பிக்சர்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் வி. ஏ. செல்லப்பா, எம். ஜி. ஆர் மற்றும் பலரும் நடித்திருந்தனர்.  

## கதைச்சுருக்கம்
சமஸ்க்ருத கவிஞரும், நாடக ஆசிரியருமான காளிதாசனின் கதையை அடிப்டையாகக் கொண்டு எடுக்கப்பட்டத் திரைப்படமாகும்.  

## நடிகர்கள்

- வி. ஏ. செல்லப்பா
- எம். ஆர். சந்தானலட்சுமி
- எம். ஜி. ஆர்
- ஆர். பாலசுப்ரமணியம்
- டி. எஸ். துரைராஜ்
- எம். எஸ். தேவசேனா
- எம். ஜி. சக்கரபாணி
- சி. டி. ராஜகாந்தம்
- டி. எஸ். ஜெயா
- குமாரி மங்களம்
- எஸ். யோகாம்பாள்
- கே. என். ராஜலக்ஷ்மி
- வி. நடராஜ்

## இசை
இப்படத்தின் பாடலாசிரியர் உடுமலை நாராயணகவி ஆவார். இசை அமைப்பாளரின் பெயர் இப்படத்தில் குறிப்பிடப்படவில்லை. சரஸ்வதி ஸ்டோர்ஸ் என்ற இசைக்குழு பாடல்களுக்கு இசை வாசித்தது. வி. ஏ. செல்லப்பா பாடிய "கல்வியை போல்" என்ற பாடல் பிரபலமான பாடலாகும்.  

## வரவேற்பு
ஒளிப்பதிவும் ஒலிப்பதிவும் நன்றாக அமைந்திருந்தாலும், இப்படம் வணிகரீதியாக வெற்றிபெறவில்லை.  

- 

## வெளி-இணைப்புகள்

- https://www.youtube.com/watch?v=1CLO-5VsMqk - "கல்வியை போல்" பாடல்
# உத்தமி



**உத்தமி** 1943 ஆம் ஆண்டு வெளிவந்த தமிழ்த் திரைப்படமாகும். ஆர். பிரகாஷ் இயக்கத்தில் வெளிவந்த இத்திரைப்படத்தில் எம். லட்சுமணன், சி. வி. வி. பந்துலு மற்றும் பலரும் நடித்திருந்தனர்.  

## பாடல்கள்
இப்படத்தில் இடம்பெற்ற சில பாடல்களை புதிய கொலம்பியா இசைத்தட்டுகளில் மதராஸ் சரசுவதி ஸ்டோர்ஸ் வெளியிட்டது:  

**உத்தமி திரைப்படப் பாடல்கள் சில**

| பாடல் | பாடியோர் | இசைத்தட்டு இல. |  |
| --- | --- | --- | --- |
| *பணமே என்ன நினைத்தாய்* | டி. பி. ராஜலட்சுமி | GE.6075 |  |
| *போலீஸ் வேலைக்கும் போட்டுக்கினே* | காளி என். ரத்தினம், சி. டி. ராஜகாந்தம் | GE.6076 | } |
# தாசிப் பெண் (ஜோதிமலர்)


**தாசிப்பெண்**, **ஜோதிமலர்** அல்லது **தும்பை மகாத்மியம்** என்ற மூன்று பெயர்களில் 1943 ஆம் ஆண்டில் வெளிவந்த தமிழ்த் திரைப்படம் ஆகும். இந்தத் திரைப்படத்தை எல்லிஸ் ஆர். டங்கன் இயக்கியிருந்தார். இதில் டி. ஆர். மகாலிங்கம், எம். ஜி. ஆர் மற்றும் பலரும் நடித்திருந்தனர்.  

புவனேஸ்வரிப் பிச்சர்ஸ் தயாரித்திருந்தது. லலிதா வெங்கட்ராமன், எஸ். ராஜேஸ்வர ராவ் ஆகியோர் இப்படத்திற்கு இசையமைத்திருந்தனர்.
# குமார குலோத்துங்கன்


**குமார குலோத்துங்கன்** (*Kumara Kulothungan*) 1939 ஆம் ஆண்டு வெளிவந்த தமிழ்த் திரைப்படமாகும். டெக்கான் சினிடோன் திரைப்பட நிறுவனத்தினரின் தயாரிப்பில் வெளிவந்த இத்திரைப்படத்தில் சி. டி. கண்ணபிரான், ஜி. கோபால் மற்றும் பலரும் நடித்திருந்தனர். டி. ஆர். ராஜகுமாரி இத்திரைப்படத்தில் கதாநாயகியாக அறிமுகமானார். ஐ. இராஜாராவ் இத்திரைப்படத்தை இயக்கினார்.
# பக்த ஹனுமான்


**பக்த ஹனுமான்** 1944 ஆம் ஆண்டு வெளிவந்த தமிழ்த் திரைப்படமாகும். சி. வி. ராமன் இயக்கத்தில் வெளிவந்த இத்திரைப்படத்தில் வி. ஏ. செல்லப்பா, டி. ஆர். மகாலிங்கம் மற்றும் பலரும் நடித்திருந்தனர்.  

## நடிகர்கள்
| நடிகர் | பாத்திரம் |  |
| --- | --- | --- |
| வி. ஏ. செல்லப்பா | அனுமான் |  |
| செருகளத்தூர் சாமா | விசுவாமித்திரர் |  |
| பி. எஸ். கோவிந்தன் | இராமர் |  |
| வி. எஸ். மணி | இலக்குவன் |  |
| சி. வி. வி. பந்துலு | சகுந்தன் |  |
| டி. ஆர். மகாலிங்கம் | நாரதர் |  |
| ஆர். பாலசுப்பிரமணியம் | இராவணன் |  |
| எஸ். கே. வாசுதேவராவ் | சுக்கிரீவன் |  |
| காளி என். ரத்தினம் | முந்திரிக்கொட்டை | } |

## நடிகைகள்
| நடிகை | பாத்திரம் |  |
| --- | --- | --- |
| கே. எல். வி. வசந்தா | சீதை |  |
| எம். ஆர். சந்தானலட்சுமி | அஞ்சனாதேவி |  |
| ஞானாம்பாள் | சுகுந்தன் மனைவி |  |
| சி. டி. ராஜகாந்தம் | சங்கு | } |

## பாடல்கள்
இத்திரைப்படத்தில் 13 பாடல்கள் இடம்பெற்றிருந்தன. பாபநாசம் சிவனின் பாடல் வரிகளுக்கு கே. வி. மகாதேவன் இசையமைத்திருந்தார்.  

**பக்த ஹனுமான் பாடல்கள்**

| எண். | பாடல் | பாடியோர் | இராகம் | தாளம் |  |
| --- | --- | --- | --- | --- | --- |
| 1 | மங்கள நாயகனே வரமருள் | எம். ஆர். சந்தானலட்சுமி | நாட்டைக் குறிஞ்சி | ஆதி |  |
| 2 | பாவை எந்தன் ஆருயிர் சீதை | பி. எஸ். கோவிந்தன் | மாஞ்சி | சாப்பு |  |
| 3 | மகா பாக்கியசாலி நானின்றே | வி. ஏ. செல்லப்பா | தேவகாந்தாரி | ஆதி |  |
| 4 | வருவார் வருவார் என்று பார்த்தேன் | கே. எல். வி. வசந்தா | மாயாமாளவகௌளை | ஆதி |  |
| 5 | கொண்டாட்டம் போடுவோம் செண்டுபோல் ஆடுவோம் | சி. டி. ராஜகாந்தம்
காளி என். ரத்தினம் | தெம்மாங்கு | - |  |
| 6 | ஆனந்த வைபோகந்தானே | குழு நடனம் | பீலு | ரூபகம் |  |
| 7 | விடை தந்தருள்வீர் ரகுவீரனே | வி. ஏ. செல்லப்பா | சண்முகப்பிரியா | ரூபகம் |  |
| 8 | கலகம் ஒன்றும் ஒரு நாள் இல்லையானால் | டி. ஆர். மகாலிங்கம் | தன்யாசி | ஆதி |  |
| 9 | பாவன தேவதையே அக்னிதேவனே | செருகளத்தூர் சாமா | முகாரி | ஆதி |  |
| 10 | என்னுடைய ராகவனே உன்னுடனோ போர் தொடுப்பேன் | வி. ஏ. செல்லப்பா | கமாசு | ரூபகம் |  |
| 11 | தசரத நந்தன ராம் ராம் | வி. ஏ. செல்லப்பா | செஞ்சுருட்டி | ஆதி |  |
| 12 | எனக்கொண்ணும் புரியலே | சி. டி. ராஜகாந்தம்
காளி என். ரத்தினம் | பியாக் | ஆதி |  |
| 13 | ஆசை முகத்தின் மேலே | சி. டி. ராஜகாந்தம்
காளி என். ரத்தினம் | சிந்துபைரவி | ரூபகம் | } |
# ஹரிச்சந்திரா (1944 திரைப்படம்)



**ஹரிச்சந்திரா** 1944 ஆம் ஆண்டு வெளிவந்த தமிழ்த் திரைப்படமாகும். ஜெமினி ஸ்டூடியோவில் தயாரிக்கப்பட்டு கே. பி. நாகபூசணம் இயக்கத்தில் வெளிவந்த இத்திரைப்படத்தில் பி. யு. சின்னப்பா அரிச்சந்திரனாகவும், பி. கண்ணாம்பா சந்திரமதியாகவும் நடித்து வெளிவந்தது. எம்.ஜி.ராமச்சந்திரன், என்.எஸ்.கிருஷ்ணன் மற்றும் பலரும் இதில் நடித்திருந்தனர்.  

## பாத்திரங்கள்
| நடிகர் | பாத்திரம் |  |
| --- | --- | --- |
| பி. யு. சின்னப்பா | அரிச்சந்திரன் |  |
| பி. கண்ணாம்பா | சந்திரமதி |  |
| என். எஸ். கிருஷ்ணன் | காலகண்டன் |  |
| டி. ஏ. மதுரம் | காலகண்டி |  |
| ஆர். பாலசுப்பிரமணியம் | விசுவாமித்திரர் |  |
| எல். நாராயணராவ் | நட்சத்திரேயன் |  |
| என். ஆர். சுவாமிநாதன் | வீரபாகு |  |
| எம். ஜி. ராமச்சந்திரன் | சத்தியகீர்த்தி |  |
| கொத்தமங்கலம் வாசு | வசிட்டர் |  |
| மாஸ்டர் சேதுராமன் | லோகிதாசன் |  |
| பி. ராஜகோபாலய்யர் | பரமசிவன் |  |
| பி. எஸ். சந்திரா | செல்லி |  |
| சாரதாம்பாள் | பார்வதி |  |
| மங்களம், யோகாம்பாள் | பாணப் பெண்கள் | } |

## பாடல்கள்
மொத்தம் 15 பாடல்கள் இப்படத்தில் இடம்பெற்றன.  

- அகிலசர்வே சனெங்கள் ராஜனே பொய் பேசான் (குழுப் பாடல்)
- மாசிலாச் செல்வமே வாழ்க நீ (சந்திரமதி)
- மலர்மாரன் வாளியால் வாடுகின்றோம் (பாணப் பெண்கள்)
- நிராதரவானோம் பராத்பரநாதா நீ கண் பாராய் (சந்திரமதி)
- ஆண்பிள்ளைக் கீடோ - அடி அசடே (காலகண்டன், காலகண்டி)
- காசிநாதா கங்காதரா கருணை செய்வாய் (ஹரிச்சந்திரன், சந்திரமதி, லோகிதாசன்)
- சத்திய நீதி மாறா இம்மாதை வாங்குவாருண்டோ (ஹரிச்சந்திரன்)
- சின்னபய பேச்சைக் கேட்டு சீறி விழுகவேணாம் (வீரபாகு, செல்லி)
- எனையாளும் தயாநிதே ஈசா கருணா விலாசா (ஹரிச்சந்திரன்)
- இதுவே புண்ய பூமி (ஹரிச்சந்திரன்)
- நல்ல நேரமடா நாமும் விளையாடவே (லோகிதாசன்)
- பாலனிறந்த இடம் எது தானோ (சந்திரமதி)
- என்னாருயிரே கண்மணியே (சந்திரமதி)
- வாடா என் கண்ணின் மணியே (சந்திரமதி)
- மனமே வீணாய்த் தளராதே (பின்னணிப் பாடல்)

## துணுக்குகள்
இத்திரைப்படம் வெளிவந்த அதே நேரத்தில் கன்னடத்தில் தயாரிக்கப்பட்ட "ஹரிச்சந்திரா" என்ற பெயரில் தயாரிக்கப்பட்ட திரைப்படம் 1943ல் தமிழில் மொழிமாற்றம் செய்யப்பட்டு வெளிவந்திருந்தது. இத்திரைப்படமே முதன் முதலில் தென்னிந்தியாவில் மொழிமாற்றம் செய்யப்பட்டு வெளிவந்த முதலாவது திரைப்படம் ஆகும்.
# பூம்பாவை (திரைப்படம்)


**பூம்பாவை** என்பது 1944 ஆம் ஆண்டு வெளிவந்த தமிழ்த் திரைப்படமாகும். கிருஷ்ணன்-பஞ்சு ஆகியோரின் மேற்பார்வையில் டி. பாலாஜி சிங் இயக்கினார். லியோ பிலிம்ஸ் பதாகையின் கீழ் தயாரிக்கப்பட்ட இத்திரைப்படத்தில் கே. ஆர். ராமசாமி, டி. ஆர். ராமச்சந்திரன், யூ. ஆர். ஜீவரத்தினம், கே. சாரங்கபாணி, கே. ஆர். செல்லம், எஸ். வி. சகஸ்ரநாமம் ஆகியோர் நடித்தனர். மற்றும் பலரும் நடித்திருந்தனர். பாடல்களை மதுரை மாரியப்ப சுவாமிகள், கம்பதாசன் ஆகியோர் எழுதினர். இந்த படம் 1944 ஆகத்தில் வெளியாகி வெற்றி பெற்றது.  

## கதை
மயிலையைச் சேர்ந்த நகை வியாபாரி சிவநேசன் செட்டியாரின் மகள் பூம்பாவை. பூம்பாவை சிவனடியார்களிடம் அன்புகொண்டவளாக இருக்கிறாள். அவளுடைய சித்தி பொன்னம்மாள் அவளை தன் தம்பி ஏலேலே சிங்கனுக்குத் திருமணம் செய்வித்து சிவநேசனின் செல்வம் அனைத்தையும் அனுபவிக்கலாம் என்று திட்டமிடுகிறாள். ஆனால் அதற்கு சிவநேசன் தயாராக இல்லை. ஒரு நாள், சிவபெருமான் அடியார் வேடத்தில் சிவநேசனிடம் யாசகம் கேட்டு வருகிறார். அன்பின் மிகுதியால் அந்த அடியார் சிவநேசனிடம் விலை மதிப்பில்லா ஒரு மாணிக்கக் கல்லைக் கொடுக்கிறார். இந்நிலையில் மயிலையின் அரசன் ஒரு மணிமுடி செய்ய நகை வணிகரான சிவநேசனுக்கு கட்டளை இடுகிறான். அதில் ஒரு மாணிக்கக் கல்லைப் பதிக்குமாறும் கூறுகிறான். அவரின் கட்டளைப்படி தன்னிடமுள்ள மாணிக்கக் கல்லை மணிமுடியில் பதிக்க முடிவு செய்கிறார். இதனிடையில் அடியார் வேடத்தில் வரும் சிவபெருமான், பூம்பாவையிடம் அந்த மாணிக்கக் கல்லை தானமாகப் பெற்றுச் சென்றுவிடுகிறார். அரசனிடம் சிநேசன் நடந்ததைக் கூற அவனை இதை நம்ப மறுத்து, சிவநேசனையும் அவரது குடும்பத்தினரையும் நாடு கடத்துகிறான்.  

இதனால் சிவநேசன் தன் குடும்பத்தினருடன் சோழனாட்டுக்குச் செல்கிறார். அங்கு திருஞான சம்பந்தரைச் சந்திக்கின்றனர். பூம்பாவையின் மனம் திருஞானசம்பந்தரின் மேல் செல்கிறது. அவரை தனியாக சந்திக்கும்போது பூம்பாவை தன் ஆசையை அவரிடம் கூறுகிறாள். அதற்கு அவர் உலக ஆசைகளில் ஈடுபட வேண்டாமல், அதற்கு பதில் தெய்வீக அறிவைத் தேடுமாறு அவளுக்குக் கூறுகிறார். சம்பந்தரின் சக்திகளைக் கேள்விபமட்ட பிறகு, மயிலையின் மன்னன் சிவநேசனின் குடும்பத்தை மன்னித்து அவர்களை மீண்டும் மயிலையில் குடியேறுமாறு செய்கிறார். இது நடந்த சிறிது காலத்தில், பூம்பாவையை ஒரு பாம்பு கடித்து அவள் இறந்துவிடுகிறாள். அதிர்ச்சியடைந்த சிவநேசன் சம்பந்தரிடம் விரைகிறார், சம்பந்தர் அவளை தன் ஆற்றலால் உயிர்ப்பிக்கிறார். பூம்பாவை தன்னை திருமணம் செய்து கொள்ளுமாறு மீண்டும் சம்பந்தரிடம் கேட்கிறாள். ஆனால் சம்பந்தர் அவளுக்கு உயிரைக் கொடுத்ததால், இப்போது தான் தந்தையைப் போன்றவர் என்று கூறி அவளுக்கு தெய்வீக அறிவைக் கொடுக்கிறார். அதனால் அவள் அவரது பக்தையாகிறாள். ஒரு வாரத்திற்குப் பிறகு மிகுதியான திரையரங்குகளில் வெளியானது. இந்த படம் கோயம்புத்தூரில் கந்தன் & கோ, சென்னையில் ஸ்ரீ சாயா & கோ, பெங்களூரில் மைசூர் பிலிம் கார்ப்பரேஷன் ஆகியவற்றால் விநியோகிக்கப்பட்டது. வணிகரீதியாக வெற்றி பெற்றது.
# என் மகன் (1945 திரைப்படம்)

*1974 இல் இதே பெயரில் வெளிவந்த திரைப்படத்தைப் பற்றிய கட்டுரைக்கு என் மகன் (1974 திரைப்படம்) கட்டுரையைப் பார்க்க*.  

**என் மகன்** 1945 ஆம் ஆண்டு வெளிவந்த தமிழ்த் திரைப்படமாகும்.ஆர். எஸ். மணி இயக்கத்தில் வெளிவந்த இத்திரைப்படத்தில் என். கிருஷ்ணமூர்த்தி, டி. பாலசுப்பிரமணியம் மற்றும் பலரும் நடித்திருந்தனர். அன்றைய ஆங்கில அரசின் வேண்டுகோளுக்கு இணங்க கோவை சென்ட்ரல் ஸ்டூடியோஸ் தயாரித்து வெளியிட்டத் திரைப்படம்.  

## கதைச் சுருக்கம்

சென்னைக்கு அருகிலுள்ள ஒரு கிராமத்தைச் சேர்ந்த மூர்த்தி முதலியாரின் மகன் செல்வம் கல்லூரியில் படிக்கிறான். அப்பா மூர்த்தி செல்வத்தின் திருமணத்திற்கு ஏற்பாடு செய்கிறார். அப்பா ஏற்பாடு செய்துள்ள பெண் தனது காதலி விமலா தான் என்பது செல்வத்துக்குத் தெரியாது. விமலாவுக்கும் அப்படியே தனக்கு வரப்போகும் மாப்பிள்ளை செல்வம்தான் என்று இருவரும் வழ்கையில் வெறுப்படைந்து விமலா "ஆல் இந்தியா நர்ஸிங் சர்வீஸ்" பயிற்சிக்கு போகிறாள், "இந்தியன் ஏர்போர்ஸில்" சேருகிறான்.  
சப்பானியர் ஆக்கிரமிப்பிலிருந்து பர்மாவை விடுவிக்க இந்திய விமானப்படை போகிறது. போரில் செல்வம் படுகாயமடைகிறான். போர்முனையில் மருத்துவச் சிகிச்சை முகாமில் விமலாவை சந்திக்கிறான். அவர்கள் காதல் நிறைவேறுகிறது.
# கண்ணம்மா என் காதலி (திரைப்படம்)


**கண்ணம்மா என் காதலி** 1945 ஆம் ஆண்டு வெளிவந்த தமிழ்த் திரைப்படமாகும். படத்தின் உரையாடல், பாடல் இயக்கம் கொத்தமங்கலம் சுப்பு, இத்திரைப்படத்தில் எம். கே. ராதா, எல். நாராயண ராவ் மற்றும் பலரும் நடித்திருந்தனர். உலகப் போரில் ரங்கூனுக்கு ஆதரவாக பிரித்தானியர்கள் அரசின் ஆலோசனையின் பேரில் இப்படம் தயாரிக்கப்பட்டது. இதன் கதை, திரைக்கதை, வசனம், பாடல்கள் அனைத்தையும் கொத்தமங்கலம் சுப்புவே எழுதியிருந்தார்.  

## கதைச் சுருக்கம்

ரங்கூன் நகருக்கு அருகில் ஆண்டுதோறும் தீப உற்சவம் என்று ஒரு களியாட்டம் நடைபெறுவதுண்டு. அந்த உற்சவத்திற்கு மருத்துவர் சுந்தரேசன் என்பவர் தனது ஐந்து வயதுக் குழந்தை கண்ணம்மாவை அழைத்துக் கொண்டு செல்கிறார். கூட்ட நெருசலில் குழந்தையைத் திருடன் தூக்கிச் சென்று நகைகளை எடுத்துக்கொண்டு குழந்தையை விட்டு விட்டுப் போய்விடுகிறான். குழந்தையை எவ்வளவோ தேடியும் குழந்தை அகப்படவில்லை. பத்தாண்டுகள் உருண்டோடிவிடுகிறது. இரண்டாம் உலகப் போர் தொடங்கியதும் சப்பானியர் ரங்கூனைத் தாக்குகின்றனர்.  

இந்தியாவை நோக்கி அநேகர் போய்க்கொண்டிருப்பதாக கேள்விப்பட்டு சுந்தரி தொடருந்து நிலையத்திற்கு வந்து முத்து ஏறினானோவென்று தேடுகிறபோது கூட்டம் அவளை தொடருந்தை விட்டு இறங்க விடாமல் நெருக்குகிறது. சுந்தரியால் இறங்க முடியவில்லை, தொடருந்து புறப்பட்டு விடுகிறது. தொடருந்தை சப்பானியர் குண்டு எறிந்து தாக்கவே பயணிகள் பலர் காயமடைகின்றனர். சுந்தரிக்கும் பலத்த காயம் ஏற்படுகிறது.  
காயத்துக்கு மருந்திடும் போது சுந்தரியின் மச்சத்தைக் கண்டு காணாமல்போன தனது குழந்தை கண்ணம்மா என ஆனந்தமடைகிறார் மரு. சுந்தரேசன்.
# சாலிவாகனன் (திரைப்படம்)


**சாலிவாகனன்** (*Saalivaahanan*) 1945 ஆம் ஆண்டு வெளிவந்த தமிழ்த் திரைப்படமாகும். பி. என். ராவ் இயக்கத்தில் வெளிவந்த இத்திரைப்படத்தில் ரஞ்சன், கே. எல். வி. வசந்தா, எம். ஜி. ஆர் மற்றும் பலரும் நடித்திருந்தனர். இப்படத்தில் எம். ஜி. ஆர் (ராமச்சந்தர்) வில்லனாக நடித்துள்ளார்.  

## நடிகர்கள்

- ரஞ்சன்
- ம. கோ. இராமச்சந்திரன்
- கே. எல். வி. வசந்தா
- எம். ஆர். சந்தானலட்சுமி
- டி. எஸ். பாலையா
- என். எஸ். கிருஷ்ணன்
- டி. ஏ. மதுரம்
- நாகர்கோவில் கே. மகாதேவன்

## வரவேற்பு
சாலிவாகனன் திரைப்படம் வணிகரீதியாக தோல்வியடைந்ததால், படத்தின் தயாரிப்பாளர்கள் பெருத்த நட்டம் அடைந்தனர். என். எஸ். கே.-டி. ஏ. எம். நகைச்சுவசைக்காட்சிகளும், படத்தில் உள்ள ஒரு வண்ண காட்சியும் பார்வைக்யாளர்களின் நினைவில் நின்றவைகளாகும்.
# ஸ்ரீ வள்ளி (1945 திரைப்படம்)



**ஸ்ரீ வள்ளி** 1945 ஆம் ஆண்டு வெளிவந்த தமிழ்த் திரைப்படமாகும். ஏ. வி. மெய்யப்பன் மற்றும் ஏ. டி. கிருஷ்ணசாமி ஆகியோரின் இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், என். எஸ். கிருஷ்ணன் மற்றும் பலரும் நடித்திருந்தனர்.  

- Sri Valli -- 1945, ராண்டார் கை, தி இந்து, டிசம்பர் 28, 2007
# அலிபாபாவும் 40 திருடர்களும் (1941 திரைப்படம்)



**அலிபாபாவும் 40 திருடர்களும்** 1941-ஆம் ஆண்டு வெளிவந்த தமிழ்த் திரைப்படமாகும். இளங்கோவன் உரையாடல் எழுத, கே. எஸ். மணி இயக்கத்தில் வெளிவந்த இத்திரைப்படத்தில் என். எஸ். கிருஷ்ணன், டி. ஏ. மதுரம் மற்றும் பலரும் நடித்திருந்தனர். கே. பி. காமாட்சி, மற்றும் யானை வைத்தியநாதையர் ஆகியோர் எழுதிய பாடல்களுக்கு என். எஸ். பாலகிருஷ்ணன் இசையமைத்திருந்தார். நடனங்களை எம். ஜெயசங்கர் இயக்கியிருந்தார். இத்திரைப்படம் 1941 மார்ச் 15 இல் வெளியிடப்பட்டது. வணிக அளவில் இது வெற்றி பெறவில்லை. இதன் பிரதிகளும் கிடைக்கவில்லை.  

அலிபாபா தன் தாயிடம் ஓடி நடந்தவற்றைக் கூறுகிறான். பிறகு அவள் கூறியபடி தன் நண்பன் காதருடன் புறப்பட்டு, மாமன் வீட்டுக்குப் போகிறான். போகும்போது வழி தெரியாமல் களைப்புடன் ஒரு மலையோரமாகக் களைப்பாற உட்காருகிறான். அவ்வேளையில், ஒரு குகையில் கதவுபோல் திறந்து கொள்ள, அதிலிருந்து கூட்டமாகக் கள்வர்கள் வெளிப்படுகிறார்கள். இதனை நண்பர்கள் இருவரும் ஒளிந்து கொண்டு கவனிக்கிறார்கள். திருடர் தலைவன் அப்துல் (*கே. பி. காமாட்சி*) ஒரு மந்திரத்தைச் சொல்லவும் குகைக்கதவு தானே மூடிக் கொள்ள, திருடர்கள் சென்று விடுகிறார்கள். இதையெல்லாம் கவனித்துக் கொண்டிருந்த அலிபாபாவும் காதரும், அவர்கள் போன பிறகு, திருடர்கள் சொன்ன மந்திரத்தைச் சொல்லுகிறார்கள். குகைக்கதவு திறந்து கொள்கிறது. குகையினுள் பெருமளவு செல்வம் இருப்பதைக் கண்டு, அதில் கொஞ்சம் சேகரித்துக்கொண்டு இருவரும் திரும்புகிறார்கள். எஸ். எம். சிறீராமுலு நாயுடுவின் பக்சிராஜா பிலிம்சு நிறுவனத்திற்காக கே. எஸ். மணி என்பவரால் இது இயக்கப்பட்டது. என். எஸ். கிருஷ்ணன் அலிபாபாவாகவும், அவரது மனைவி டி. ஏ. மதுரம் அடிமைப் பெண்ணாகவும் முக்கிய பாத்திரங்களில் நடித்தனர். தூத்துக்குடி இராமசாமி ஐயர் "புளிமூட்டை" என்ற பாத்திரத்தில் நடித்தார். இதுவே அவர் பிற்காலத்தில் புளிமூட்டை ராமசாமி என அழைக்கப்பட்டார். சென்ட்ரல் ஸ்டூடியோவில் இது தயாரிக்கப்பட்டது.
# மதனகாம ராஜன் (திரைப்படம்)


**மதனகாம ராஜன்** (*Madana Kama Rajan*) 1941 -இல் வெளிவந்த தமிழ்த் திரைப்படமாகும். பி. எஸ். இராமையா எழுதி, பி. என். ராவ் இயக்கத்தில் வெளிவந்த இத்திரைப்படத்தில் வி. வி. சடகோபன், கே. எல். வி. வசந்தா, கொத்தமங்கலம் சுப்பு மற்றும் பலரும் நடித்திருந்தனர்.  

## திரைக்கதை
*மதனகாம ராஜன்* இளவரசன் (வி. வி. சடகோபன்), அவனது நண்பன் (என். கிருஷ்ணமூர்த்தி) ஆகியோரின் சாகசக் கதை ஆகும்.  

மாயேந்திரபுரி இளவரசன் மதனகாம ராஜனும் (வி. வி. சடகோபன்) மந்திரி மகன் குணசீலனும் (என். கிருஷ்ணமூர்த்தி) இணை பிரியாத தோழர்கள். அவர்களுடைய குருதேவரின் (கொத்தமங்கலம் சுப்பு) பெண் பகவதி (எம். எஸ். சுந்தரிபாய்). அவளுக்கு இளவரசன் மேல் காதல். குருதேவரின் சீடன் சோமதேவனுக்கு (எம். ஆர். சுவாமிநாதன்) பகவதி மேல் ஆசை. அவன் பகவதியைத் தன் வசப்படுத்த முயலுகிறான். பகவதி சாகசம் செய்து தன் தந்தையின் கோபத்தைத் தூண்டி விட, அவர் சோமதேவனைப் பாம்பாகும்படி சபிக்கிறார்.
# மந்தாரவதி


**மந்தாரவதி** 1941 ஆம் ஆண்டு வெளிவந்த தமிழ்த் திரைப்படமாகும். டி. மார்கோனி, டி. எஸ். பாபு ஆகியோரின் இயக்கத்தில் வெளிவந்தது இத்திரைப்படம். இப்படத்தை இத்தாலியரான டி. மார்கோனி போர்க்கைதியாகி சிறைக்கு சென்றுவிட்டதால், எஞ்சிய படத்தை ஸ்ரீபாபுலால் இயக்கினார். டி. ஆர். ராஜகுமாரி, பி. ஜி. வெங்கடேசன் ஆகியோர் முக்கிய பாத்திரத்தில் நடித்திருந்தனர்.  

## பாடல்கள்
மொத்தம் 16 பாடல்கள் இடம்பெற்றிருந்தன. டி. வி. நடராஜ ஆசாரி எழுதிய பாடல்களுக்கு ஜி. ஜே. காப்ரியேல் இசையமைத்திருந்தார். பி. ஜி. வெங்கடேசன், காளி என். ரத்தினம், எஸ். டி. சுப்பையா, டி. ஆர். ராஜகுமாரி, எஸ். எஸ். கொக்கோ ஆகியோர் பாடியிருந்தனர்.  

- *கான மனோகரி கலைவாணி..* (பாடியவர்: பி. ஜி. வெங்கடேசன்)
- *பகலவன் எழுந்தான்* (பாடியவர்: பி. ஜி. வெங்கடேசன்)
- *தியாகமூர்த்தி நீயே* (பாடியவர்: பி. ஜி. வெங்கடேசன்)
- *தேவா தேவா* (பாடியவர்: பி. ஜி. வெங்கடேசன்)
# ரிஷ்யசிருங்கர் (திரைப்படம்)



**ரிஷ்யசிருங்கர்** 1941 ஆம் ஆண்டு வெளிவந்த தமிழ்த் திரைப்படமாகும். எஸ். சௌந்தர்ராஜன் இயக்கத்தில் வெளிவந்த இத்திரைப்படத்தில் ரஞ்சன், எஸ். பாலச்சந்தர் மற்றும் பலரும் நடித்திருந்தனர். நியூடோன் ஸ்டூடியோவில் தயாரிக்கப்பட்ட இப்படப் பாடல்களை இயற்றியவர் பாபனாசம் ராஜகோபால் ஐயர்.  

## பாத்திரங்கள்
ரிஷ்யசிருங்கர் திரைப்படத்தில் நடிததவர்களும், அவர்கள் ஏற்றுக் கொண்ட பாத்திரங்களும்:  
| நடிப்பு | பாத்திரம் |  |
| --- | --- | --- |
| எஸ். பாலச்சந்தர் | பால ரிஷ்ய சிருங்கன் |  |
| ரஞ்சன் | ரிஷ்ய சிருங்கர் |  |
| ஜி. பட்டு ஐயர் | விபாண்டகர் |  |
| டி.ஈ.கிருஷ்ணமாச்சாரியார் | ரோமபாத ராஜன் |  |
| கே.என்.ராமமூர்த்தி ஐயர் | கௌதமர் |  |
| ஆர்.கே.ராமசாமி | சுதேவர் |  |
| ஆர்.பி.யக்னேஸ்வர ஐயர் | பௌத்தாயனர் |  |
| எம்.எஸ்.முருகேசம் | மாரீசன் |  |
| டி.வி.சேதுராமன் | சுபாகு |  |
| வசுந்தரா தேவி | மாயா |  |
| குமாரி முரளி | சாந்தா |  |
| குமாரி ருக்மணி | பத்மினி |  |
| வி.எம்.பங்கஜம் | ஊர்வசி |  |
| கே.என்.கமலம் | சுதேவி | } |

## பாடல்கள்
இத்திரைப்படத்தில் வரும் பாடல்களை இயற்றியவர் பாபனாசம் ராஜகோபால் ஐயர்.  
- புண்ய ஸ்வரூபனே வா (ஊர்வசி)
- சுப்ரஜோதி சூரியனிதோ (பால சிருங்கன், மாண்டு ராகம்)
- என்னருமை மானே உன்னுடனே நானே (பால சிருங்கன், பிலாவல் ராகம்)
- பாபாபகாரி துரிதாரி தரங்கதாரி (பாலசிருங்கன், பீம்ப்ளாஸ் ராகம்)
- இதுவுமென் புண்ணியமே (பாலசிருங்கன், திலாங் ராகம்)
- அந்த நாள் முதலாக (மாயா, வள்ளிக்கணவன் பேரை.. மெட்டு, செஞ்சுருட்டி ராகம்)
- நேற்றந்தி நேரத்திலே நீராடும் கரைதனிலே (குழுவினர், உசேனி ராகம்)
- ஆனந்தமே உன் காட்சி (மாயா, பைரவி ராகம்)
- பூமியினிற் பூவையராய் பிறந்ததனால் பலனேதே (மாயா)
- நானே பாக்கியவதி (மாயா, காபி ராகம்)
- இங்கு நாரணரூபமே நாமுமாகும் (ரிஷ்யர்-மாயா, மாண்டு ராகம்)
- யோகிகளே நீர் யாதிது செய்வீர் (ரிஷ்யர்-மாயா, யமுனா கல்யாணி)
# சுபத்ரா அர்ஜூனா


**சுபத்ரா அர்ஜுனா** 1941 ஆம் ஆண்டு வெளிவந்த இந்திய தமிழ்த் திரைப்படமாகும். சாமா இயக்கத்தில் வெளிவந்த இத்திரைப்படத்தில் செருகளத்தூர் சாமா, வி. எஸ். மணி, ஆர். பாலசுப்பிரமணியம், ஜி. சுப்புலட்சுமி, எஸ். ஆர். ஜானகி, கோமதி ஆகியோர் நடித்திருந்தனர்.  
ஆதி இயற்றிய பாடல்களுக்கு இசையமைத்தவர் எஸ். ஜி. காசி ஐயர்.
# வனமோகினி


**வனமோகினி** 1941 ஆம் ஆண்டு வெளிவந்த தமிழ்த் திரைப்படமாகும். பகவானின் இயக்கத்தில் வெளிவந்த இத்திரைப்படத்தில் எம். கே. ராதா, எஸ். எஸ். கோக்கோ, கே. தவமணி தேவி மற்றும் பலர் நடித்திருந்தனர்.  

இத்திரைப்படம் *த ஜங்கில் பிரின்செசு* என்ற ஹாலிவுட் திரைப்படத்தை ஒட்டித் தயாரிக்கப்பட்டது. இத்திரைப்படத்தில் நடித்த டொரத்தி லமூர் நடித்த பாத்திரத்தில் தவமணி தேவி அதே வகையான சாரம் அணிந்து நடித்திருந்தார். தமிழ்த் திரைப்படம் ஒன்றில் பெண்கள் இவ்வாறு அணிவது முதல் தடவையாக இருந்தது. வனமோகினி திரைப்படம் பின்னர் 1957 ஆம் ஆண்டில் அதே பெயரில் சிங்கள மொழியில் தயாரிக்கப்பட்டது.  

## கதைச் சுருக்கம்
அடர்ந்த காட்டுப் பிரதேசம். அங்கே குழந்தைகளுக்குச் சமான நாகரிகமல்லாத பாமரக் காட்டு மனிதர்கள் நிம்மதியாக வாழ்க்கை நடத்துகின்றனர். அவர்களின் அறியாமையைத் தனக்குச் சாதகமாக்கிக் கொண்ட பூசாரி (*கே. கொளத்து மணி*) கன்னிப்பெண்களைக் காளிக்குப் பலி கொடுத்து வந்தார். பல ஆண்டுகளுக்கு முன்னர் காணாமல் போன தன் மாமனைத் தேடிக்கொண்டு அரசகுமாரன் (எம். கே. ராதா) தன் படைகளுடன் அதே காட்டுக்கு வருகிறான். பூசாரியின் கொடுமைக்குப் பயந்து வனமோகினி (*கே. தவமணி தேவி*) என்னும் பெண் சந்துர் என்ற யானையின் உதவியுடன் குகை ஒன்றில் வசித்து வருகிறாள். அரசகுமாரன் அவளைச் சந்தித்துக் காதல் கொள்கிறான். பூசாரியின் கொடுங்கோன்மை அரசகுமாரனுக்குத் தெரிகிறது. காட்டுவாசிகளைப் பூசாரியிடம் இருந்து காப்பாற்ற நினைக்கிறான். இதையறிந்த பூசாரி அரசகுமாரனுக்குப் பல துன்பங்களை இழைத்து வனமோகினியையும் பிடித்துக் கொண்டு செல்கிறான். அரசகுமாரன் வனமோகினியைக் காப்பாற்றச் சென்று தானும் அகப்பட்டுக் கொள்கிறான். அங்கிருந்து அவன் ஒருவாறு தப்பி, தனது மாமனையும் விடுவித்து, வனமோகினியையும் திருமணம் புரிகிறான்.  

## பாடல்கள்
இத்திரைப்படத்தில் 10 பாடல்கள் இடம்பெற்றுள்ளன. பல பாடல்களை தவமணி தேவி பாடினார். இவற்றில் *அலை மோதுதே அலை மோதுதே ஏதும் அறியாது என்மனம்* என்ற தவமணி தேவியின் பாடல் அக்காலத்தில் புகழடைந்தது. இதனால் இவர் சிங்களத்துக் குயில் என அழைக்கப்பட்டார். பாடல்களை யானை வைத்தியநாதையர் இயற்றினார். பாடல்களுக்கு இசையமைத்தவர் மகாராட்டிரத்தைச் சேர்ந்த ராம் சித்தால்க்கர். இவர் பின்னர் சி. இராமச்சந்திரா என்ற பெயரில் பல படங்களுக்கு இசையமைத்துப் புகழடைந்தார்.  

- உயர்வோமே உல்லாசம் பெறுவோமே
- அலை மோதுதே அலை மோதுதே ஏதும் அறியாது என்மனம்
- விடவே மாட்டேனே நானவனை
- நீந்தி நீந்தி நீராடுவேன் நானே
- இனிமேல் ஏக போகம் பெறுவேன்
- என்ன ஆனந்தம் ஆனந்தம் ஆனந்தமே
- நித்திரை வல்லையே நிலாவும் வீணாகுமே
- மாயமிதே இந்த மானில வாழ்வினில்
- மாறி மாறி வருங்காலமே
- நித்ய நிரந்தரி நீ எங்கள் தாய் அந்தோ
# வேதவதி (சீதா ஜனனம்)


**வேதவதி *அல்லது* சீதா ஜனனம்** 1941 ஆம் ஆண்டு வெளிவந்த தமிழ்த் திரைப்படமாகும். டி. ஆர். ரகுநாத் இயக்கத்தில் வெளிவந்த இத்திரைப்படத்தில் எம். ஆர். கிருஷ்ணமூர்த்தி, எம். ஜி. ஆர் மற்றும் பலரும் நடித்திருந்தனர். சியாமளா பிச்சர்ஸ் தயாரிப்பில், 1941 சனவரி 11 ஆம் தேதி இப்படம் வெளியானது.  

## நடிகர்கள்
இந்தத் திரைப்படத்தின் விளம்பர சுவரொட்டியில் இருந்து எடுக்கப்பட்ட பட்டியல் ஆகும்.  

என். எஸ். கிருஷ்ணன் மற்றும் டி. ஏ. மதுரம் நடித்த *ஆகாச வாணி* என்ற நகைச்சுவை குறும்படம் இப்படத்துடன் இணைக்கப்பட்டிருந்தது.  

## இசை
இத்திரைப்படத்தின் இசையை அமைத்தவர் டி. கே. ஜெயராம ஐயர் ஆவார். பாபநாசம் சிவன் மற்றும் பி. ஆர். ராஜகோபால ஐயர் பாடல்களின் வரிகளை எழுதினர்.
# வேணுகானம்


**வேணுகானம்** 1941 ஆம் ஆண்டு வெளிவந்த தமிழ்த் திரைப்படமாகும். முருகதாசா இயக்கத்தில் வெளிவந்த இத்திரைப்படத்தில் வி. வி. சடகோபன், கே. சாரங்கபாணி மற்றும் பலரும் நடித்திருந்தனர். மஞ்சேரி எஸ். ஈஸ்வரன் எழுதிய கதைக்கு வசனம் எழுதியவர் கி. ரா.  
பாடல்களை கம்பதாசன் இயற்றியிருந்தார்.
# அதிரூப அமராவதி


**அதிரூப அமராவதி** (Athiroopa Amaravathi) 1935 ஆம் ஆண்டு வெளிவந்த தமிழ்த் திரைப்படமாகும். சி. வி. ராமன் இயக்கத்தில் வெளிவந்த இத்திரைப்படத்தில் டி. என். சிவக்கொழுந்து, கே. கே. தங்கவேலு மற்றும் பலரும் நடித்திருந்தனர். ஒரு சாகசப் பயணத்தின் போது, ​​இளவரசர் அதிரூபன், இளவரசியான அமராவதியை காதலிக்கிறார் என்பது கதை.  

}}  

- Athiroopa Amaravathi 1935 - *தி இந்து (ஆங்கிலம்)* நாளிதழில் *ராண்டார் கை* எழுதிய கட்டுரை
# குலேபகாவலி (1935 திரைப்படம்)



**குலேபகாவலி** 1935 ஆம் ஆண்டு வெளிவந்த தமிழ்த் திரைப்படமாகும். தமிழ்நாடு டாக்கீஸ் நிறுவனத்தினரின் தயாரிப்பில் வெளிவந்த இத்திரைப்படத்தில் வி. ஏ. செல்லப்பா, எம். எஸ். ராமச்சந்திரன் மற்றும் பலர் நடித்திருந்தனர். இப்படத்தில் மூன்று நாயகிகள் இருந்தனர்.  

- சாதனைகள் படித்த தமிழ் சினிமா வரலாறு - பிலிம் நியூஸ் அனந்தன், சிவகாமி பதிப்பகம் (2004)
# சுபத்திரா பரிணயம்



**சுபத்ரா பரிணயம்** (*Subhadra Parinayam*) என்பது சாமிகண்ணு வின்சென்ட் தயாரித்து புரொஃபுல்லா கோசு இயக்கி 1935 ஆம் ஆண்டு வெளிவந்த இந்திய தமிழ் மொழித் திரைப்படமாகும். இத்திரைப்படத்தில் எசு.வி. சுப்பையா பாகவதர் மற்றும் டி.எசு. வேலம்மாள் ஆகியோர் முக்கிய வேடங்களில் நடித்திருந்தனர், நகைச்சுவைப் பாடலில் பஃபூன் சண்முகம், காரைக்குடி கணேச ஐயர் மற்றும் பலர் நடித்திருந்தனர். 1935 ஆம் ஆண்டு ஏப்ரல் மாதம் 7 ஆம் தேதியன்று படம் வெளியானது.
# துருவ சரிதம்


**துருவ சரிதம்** அல்லது **துருவ சரித்திரம்** 1935 ஆம் ஆண்டு வெளிவந்த 17000 அடி நீளமுடைய புராணத் தமிழ்த் திரைப்படமாகும். வரைட்டி ஹால் டாக்கீஸ் நிறுவனத்தினரின் தயாரிப்பில், சி. வி. ரமணா இயக்கத்தில் வெளிவந்த இத்திரைப்படத்தில் எம். எஸ். தங்கப்பா, வி. சுவாமிநாதன் மற்றும் பலர் நடித்திருந்தனர்.  

## சான்றாதாரங்கள்
# நவீன சதாரம்


**நவீன சதாரம்** (*Naveena Sadaram*) 1935 ஆம் ஆண்டு வெளிவந்த தமிழ்த் திரைப்படமாகும்.கே. சுப்பிரமணியம் இயக்கத்தில் வெளிவந்த இத்திரைப்படத்தில் வித்வான் சங்கரலிங்கம், ஜி. பட்டு ஐயர் மற்றும் பலரும் நடித்திருந்தனர்.  

இத்திரைப்படம் 20ஆம் நூற்றாண்டின் ஆரம்பத்தில் *சதாரமே* என்ற பெயரில் கன்னடத்தில் புகழ் பெற்ற மேடை நாடகத்தின் தழுவல் ஆகும். இந்நாடகம் முதன் முதலில் கன்னட மொழியில் 1935 ஆம் ஆண்டில் திரைப்படமாக வெளிவந்தது. கன்னடப் படத்தில் கே. அசுவத்தாமா முதன் முதலில் பாடி நடித்திருந்தார். கே. சுப்பிரமணியம் இதனைத் அதே ஆண்டில் தமிழில் தயாரித்து வெளியிட்டார். அவரது மனைவி எஸ். டி. சுப்புலட்சுமி கதாநாயகியாக நடித்தார். பாபநாசம் சிவன் பாடல்களை எழுதி இசையமைத்திருந்தார்.  

இத்திரைப்படத்தின் ஆரம்பப் பாடலான *மா ரமணன் உமா ரமணன்* என்ற புகழ் பெற்ற பாடலை பாபநாசம் சிவனும் அவரது மருகர் எஸ். எஸ். மணி பாகவதரும் இணைந்து பாடியிருந்தனர். இதே பாடலைப் பின்னர் கே. சுப்பிரமணியம் தனது சேவாசதனம் (1938) என்ற திரைப்படத்தில் எம். எஸ். சுப்புலட்சுமியைக் கொண்டு பாடுவித்தார்.  

பல சாகசங்களைச் செய்யும் ஒரு பெண் மீது இளவரசன் ஒருவன் காதல் கொள்வது நவீன சதாரம் திரைப்படத்தின் கதை. இதில் சதாரம் (எஸ். டி. சுப்புலட்சுமி) ஆண் வேடம் பூண்டு திருடனிடம் (பட்டு ஐயர்) இருந்து தப்புகிறாள். இளவரசி (பார்வதி பாய்) அவளை ஆண் என நினைத்து அவள் மேல் காதல் கொள்கிறாள். சதாரம் ஏற்கனவே இளவரசன் (சங்கரலிங்கம்) ஒருவனைக் காதலிக்கிறாள். அவ்விளவரசனை வேறொருத்தி காதலிக்கிறாள். இருவரையுமே அவன் மணமுடித்து இச்சிக்கலில் இருந்து விடுபடுகிறான் என்பது தான் கதை.  

மொத்தம் 28 பாடல்கள் இத்திரைப்படத்தில் இடம்பெற்றிருந்தன. இந்தித் திரையின் பாடகி இந்துபாலா இரண்டு பாடல்களைப் பாடியிருந்தார். அவற்றில் ஒன்று தமிழில். பெரும்பாலான பாடல்கள் பிரபலமான இந்தித் திரைப்படப்பாடல்களின் மெட்டைத் தழுவியே அமைந்திருந்தன.
# பக்த துருவன்



**பக்த துருவன்** (*Bhaktha Dhuruvan*) 1935 ஆம் ஆண்டு வெளிவந்த 17000 அடி நீளமுடைய புராணத் தமிழ்த் திரைப்படமாகும். பி. வி. ராவ் இயக்கத்தில் வெளிவந்த இத்திரைப்படத்தில் சி. எஸ். ஜெயராமன், பி. எஸ். சிவராமலிங்கம் பிள்ளை மற்றும் பலர் நடித்திருந்தனர்.  

## உபத் தகவல்
பின்னணிப் பாடகர் சி. எஸ். ஜெயராமன், குழந்தை நடிகராக நடித்த இப்படத்தில், ‘இனிய கான சினிமா ராணி’ பி.எஸ். சிவபாக்கியம் குறத்தியாகவும், முதன்முதலில் ஒரே படத்தில் பல வேடங்களில் நடித்த பி.எஸ். சாமண்ணா அய்யர் குறவனாகவும் நடித்துள்ளார்கள்.  
‘பச்சை சிகப்பு மிச்சம் கருப்புப் பாசியிருக்குது, பாசி கோர்க்கும் ஊசி இருக்குது, நரிக்கொம்பிருக்குது, பெரிய வரிப்புலி நகமிருக்குது, நம்ம புள்ளைக்கு வாங்கிப் போட்டா நல்லாருக்குமே,’ என்றும், ‘பச்சைக் குத்த ஆசை உமக்கில்லீங்களா’ என்னும் பாடலை சிவபாக்கியம் பாடியிருக்கிறார்.
# பூர்ணசந்திரன்


**பூர்ண சந்திரன்** 1935 ஆம் ஆண்டு, ஆகத்து 17 இல் வெளிவந்த 14937 அடி நீளமுடைய சரித்திரத் தமிழ்த் திரைப்படமாகும். நியூ தியேட்டர்ஸ் நிறுவனம் சார்பில் டி. ஆர். தாஸ் இயக்கத்தில் வெளிவந்த இத்திரைப்படத்தில் வி. எஸ். மணி, நாட் அண்ணாஜிராவ் மற்றும் பலரும் நடித்திருந்தனர்.
# மாயா பஜார் (1935 திரைப்படம்)


**மாயா பஜார்** 1935 ஆம் ஆண்டு வெளிவந்த தமிழ்த் திரைப்படமாகும். ஆர். பத்மநாபன் இயக்கத்தில் வெளிவந்த இத்திரைப்படத்தில் வித்வான் ஸ்ரீநிவாசன், செருகளத்தூர் சாமா மற்றும் பலரும் நடித்திருந்தனர்.  

- Vatsala Kalyanam (1935), ராண்டார் கை, தி இந்து, மே 17, 2014
# மோகினி ருக்மாங்கதா


**மோகினி ருக்மாங்கதா** 1935 ஆம் ஆண்டு வெளிவந்த 15000 அடி நீளமுடைய புராணத் தமிழ்த் திரைப்படமாகும். தமிழ்நாடு டாக்கீஸ் நிறுவனம் சார்பில் எஸ். சௌந்தர்ராஜன் இயக்கத்தில் வெளிவந்த இத்திரைப்படத்தில், கே. வி. சந்தான கிருஷ்ண நாயுடு பாடல் மற்றும் வசனம் இயற்றி, பி. வி. ரங்காச்சாரி, டி. எஸ். கிருஷ்ணசாமி மற்றும் பலரும் நடித்திருந்தனர்.
# ராஜாம்பாள் (1935 திரைப்படம்)



**ராஜாம்பாள்** 1935 ஆம் ஆண்டு வெளிவந்த, 16,000 அடி நீளமுடைய நாவல் மற்றும் நாடக தமிழ்த் திரைப்படமாகும். கோயம்பத்தூர் டாக்கீஸ் பட நிறுவனம் தயாரித்து, ஏ. நாராயணன் இயக்கத்தில் வெளிவந்த இத்திரைப்படத்தில், பி. எஸ். ஸ்ரீநிவாசராவ், கிருஷ்ணசாமி ஐயங்கார் மற்றும் பலரும் நடித்திருந்தனர்.